CELEX: 32011D0880
Language: sk
Date: 2011-12-21 00:00:00
Title: 2011/880/EÚ: Vykonávacie rozhodnutie Komisie z  21. decembra 2011 , ktorým sa mení a dopĺňa príloha I k vykonávaciemu rozhodnutiu 2011/402/EÚ o mimoriadnych opatreniach vzťahujúcich sa na semená senovky gréckej a určité semená a bôby dovážané z Egypta [oznámené pod číslom K(2011) 9524]  Text s významom pre EHP

23.12.2011   
            
            
               SK
            
            
               Úradný vestník Európskej únie
            
            
               L 343/117
            
         VYKONÁVACIE ROZHODNUTIE KOMISIE
   z 21. decembra 2011,
   ktorým sa mení a dopĺňa príloha I k vykonávaciemu rozhodnutiu 2011/402/EÚ o mimoriadnych opatreniach vzťahujúcich sa na semená senovky gréckej a určité semená a bôby dovážané z Egypta
   [oznámené pod číslom K(2011) 9524]
   (Text s významom pre EHP)
   (2011/880/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod i) a iii),
   keďže:
   
               (1)
            
            
               V nariadení (ES) č. 178/2002 sa stanovujú všeobecné zásady, ktoré sa vzťahujú na potraviny a krmivá vo všeobecnosti, a najmä na bezpečnosť potravín a krmív na úrovni Únie a na vnútroštátnej úrovni. Stanovujú sa ním mimoriadne opatrenia, ktoré má Komisia prijať, ak je zrejmé, že potraviny alebo krmivo dovážané z tretej krajiny môžu predstavovať závažné riziko pre zdravie ľudí, zvierat alebo pre životné prostredie a že sa takéto riziko nedá uspokojivo zmierniť prostredníctvom opatrení prijatých príslušným členským štátom, resp. štátmi.
            
         
               (2)
            
            
               Nariadením Európskeho parlamentu a Rady (ES) 852/2004 z 29. apríla 2004 o hygiene potravín (2) sa pre prevádzkovateľov potravinárskych podnikov stanovujú všeobecné pravidlá hygieny potravín. Uvedené pravidlá zahŕňajú hygienické požiadavky s cieľom zabezpečiť, aby dovážané potraviny spĺňali minimálne tie isté alebo rovnocenné hygienické normy ako potraviny vyrobené v Únii.
            
         
               (3)
            
            
               Zistilo sa, že niektoré šarže semien senovky gréckej dovezené z Egypta boli príčinou vzniku ohniska nákazy spôsobenej Shiga toxín-produkujúcou baktériou Escherichia coli (STEC) sérotypu O104:H4 v Únii. Zistilo sa, že príčinou vzniku ohniska boli semená senovky gréckej dovezené z Grécka a konzumované ako výhonky.
            
         
               (4)
            
            
               Preto sa vykonávacím rozhodnutím Komisie 2011/402/EÚ (3) zaviedol zákaz vypúšťania určitých semien a bôbov z Egypta, ktoré patria pod kódy KN uvedené v prílohe k danému rozhodnutiu, do voľného obehu v Únii. Platnosť uvedeného zákazu uplynie 31. marca 2012.
            
         
               (5)
            
            
               Suché polené strukoviny, drvené sójové bôby alebo drvené olejnaté semená a olejnaté plody sa však nepoužívajú na účely klíčenia. Suché polené strukoviny, drvené sójové bôby alebo drvené olejnaté semená a olejnaté plody dovážané z Egypta by sa viac nemali považovať za rizikové z hľadiska potravinovej bezpečnosti a opätovne by sa mal povoliť ich dovoz do Únie.
            
         
               (6)
            
            
               Mimoriadne opatrenia stanovené vo vykonávacom rozhodnutí 2011/402/EÚ by preto mali byť na základe týchto nových informácií zmenené a doplnené.
            
         
               (7)
            
            
               Príloha k vykonávaciemu rozhodnutiu 2011/402/EÚ by sa preto mala zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu 2011/402/EÚ sa nahrádza znením prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 21. decembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 31, 1.2.2002, s. 1.
   
      (2)  Ú. v. EÚ L 139, 30.4.2004, s. 1.
   
      (3)  Ú. v. EÚ L 179, 7.7.2011, s. 10.
   
      PRÍLOHA
      
         
            „PRÍLOHA
            
               Semená a bôby z Egypta, na ktoré do 31. marca 2012 platí zákaz vypustenia do voľného obehu v Únii
            
            
                        Kód KN (1)
                        
                     
                     
                        Opis
                     
                  
                        ex 0704 90 90
                     
                     
                        Klíčky rukoly
                     
                  
                        ex 0706 90 90
                     
                     
                        Klíčky cvikly, klíčky reďkovky
                     
                  
                        ex 0708
                     
                     
                        Klíčky strukovín, čerstvé alebo chladené
                     
                  
                        ex 0709 90 90
                        ex 0709 99 90 (2)
                        
                     
                     
                        Klíčky sójových bôbov
                     
                  
                        ex 0713
                     
                     
                        Suché strukoviny, lúpané, ošúpané alebo neošúpané, nedrvené
                     
                  
                        0910 99 10
                     
                     
                        Semená senovky gréckej
                     
                  
                        ex 1201 00
                        ex 1201 (2)
                        
                     
                     
                        Sójové bôby nedrvené
                     
                  
                        1207 50
                     
                     
                        Horčičné semená
                     
                  
                        ex 1207 99 97
                        ex 1207 99 96 (2)
                        
                     
                     
                        Ostatné olejnaté semená a olejnaté plody, nedrvené
                     
                  
                        1209 10 00
                     
                     
                        Semená cukrovej repy
                     
                  
                        1209 21 00
                     
                     
                        Semená lucerny (alfalfa)
                     
                  
                        1209 91
                     
                     
                        Semená zeleniny
                     
                  
                        ex 1214 90 90
                     
                     
                        Klíčky lucerny (alfalfa)
                     
                  
      
      
         (1)  Výraz „kódy KN“ uvedený v tomto rozhodnutí sa vzťahuje na kódy uvedené v časti II prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. EÚ L 256, 7.9.1987, s. 1).
      
         (2)  Kód KN k 1.1.2012.“